اسلام آباد : پاکستان اٹ ایران نا دزکش مروک آ سفیر سید محمد علی حسینی بنجائی وزیر مذہبی امور مفتی عبدالشکور نا شکستی مرک آ ڈکھیائی و است ہسونی نا درشانی ءِ کرینے۔ اسہ ٹویٹ اسے ٹی ایرانی سفیر پارے کہ نن پاکستان نا وزیر مذہبی امور و بین المذاہب ہم آہنگی مفتی عبدالشکور نا است ہسون کزیت آ ڈکھیائی نا درشانی ءِ کینہ۔ اوپارے کہ تینا ایلم مفتی عبدالشکور نا اناگت و بے وخت مرک انا بارواٹی بنسا بھاز افسردہ اُٹ ہراڑتون ای 14 اپریل آ ملاسٹ۔ سید محمد علی حسینی پاکستان نا حکومت و الس تون ہڑزخواہی نا درشانی ءِ کرسا ایماندار نا بخشش کن دعا کرے۔
(اے پی پی)
